text: Arresthuse er overfyldte
  23 maj 2011 kl. 15.39
  Dansk Folkeparti vil løse problemet med overfyldte arresthuse ved at sætte flere i fodlænke.
  Hjemmerøvere, voldtægtsforbrydere og organiserede tyveknægte kan se frem til meget længere straffe, efter at regeringen og Dansk Folkeparti har vedtaget en tryghedspakke.
  Men landets fængsler er næsten fulde og arresthusene er mere end fulde.
  Aabenraa arrest har således en belægningsprocent på 103, og arresterne i Haderslev og Sønderborg er også mere end 100 procent fyldte. Det samme gælder statsfængslet i Horsens, så hvor skal de sidde?
  Tryghedspakken er i høj grad Danske Folkepartis barn, og Jørn Dohrmann har en radikal løsning på pladsproblemerne. Nogle skal ud, for at andre kan afsone.
  - Det kan f.eks. være folk, der sidder inde, fordi de ikke har betalt en bøde. De kan istedet afsone hjemme med en fodlænke på, siger Jørn Dohr Dohrmann.
  